**Fișa de post: Consilier pentru tineret**

1. **Denumire post**

Consilier/ă pentru tineret (60 ore/lună)

1. **Scopul postului**

Oferirea de servicii de consiliere și îndrumare a tinerilor pentru dezvoltarea personală, socială și profesională, într-un cadru sigur și confidențial.

1. **Responsabilități principale**
* Oferirea de sesiuni de consiliere individuală și de grup pentru tineri, în format față-în-față sau online, axate pe sprijin emoțional, autocunoaștere și orientare în dezvoltarea personală, în limitele competențelor sale.
* Organizează și facilitează activități de grup pentru tineri, în vederea dezvoltării abilităților de comunicare, relaționare și rezolvare a conflictelor sau pentru a răspunde altor nevoi identificate ale acestora.
* Elaborează și implementează planuri de intervenție personalizate pentru tineri, în funcție de nevoile specifice ale acestora.
* Crearea şi menţinerea unui mediu sigur, confidenţial şi non-discriminatoriu pentru beneficiari
* Observarea și semnalarea eventualelor vulnerabilități sau situații de risc în rândul tinerilor (dificultăți emoționale, comportamente de consum, situații de criză), precum și sprijinirea orientării acestora către specialiști sau instituții abilitate.
* Aplicarea tehnicilor de ascultare activă, comunicare empatică și formulare de întrebări deschise
* Sprijinirea beneficiarilor în elaborarea de planuri de dezvoltare personală și monitorizarea implementării acestora
* Documentarea sesiunilor și monitorizarea progresului beneficiarilor
* Contribuie la dezvoltarea de conținut informativ și educațional pe teme precum sănătatea mintală, stil de viață echilibrat, prevenirea comportamentelor de risc etc.
* Colaborează cu părinții/tutorii tinerilor, în vederea creării unui mediu de sprijin adecvat
* Participă la întâlnirile de echipă împreună cu ceilalți membri ai echipei de proiect

1. **Calificări și competențe**
* Studii superioare în psihologie
* Experiență minimă de 1 an în consiliere
* Abilități de comunicare și empatie dovedite; capacitatea de a asculta activ și de a pune întrebări deschise
* Cunoașterea resurselor locale de suport pentru a orienta beneficiarii
* Capacitate de lucru atât față-în-față, cât și online, și flexibilitate în stabilirea programului
* Respectarea riguroasă a confidențialității și a codului etic în consiliere
* Cunoașterea Limbii Engleze la nivel conversațional reprezintă un avantaj, interacționând cu personal internațional, angajat al organizației
* Abilitatea de a lucra flexibil

1. **Condiții de muncă**
* Program flexibil, însumând 60 ore/lună
* Prezența fizică la Casa Tineretului
* Respectarea politicilor de confidențialitate și etică profesională